Retalhuleu
<s>Retalhuleu je općina od 111,431 i grad od 90,505 stanovnika na jugozapadu Gvatemale u Departmanu Retalhuleu u kom je administrativni centar.</s>

<s>Geografske karakteristike</s>

<s>Retalhuleu se nalazi 40 km od Tihog oceana, pored rijeke Sámala, na nadmorskoj visini od 239  m, udaljen 192 km od glavnog grada Ciudad Guatemale.</s>

<s>Oko 15 km istočno od grada nalazi se jedno od najstarijih arheoloških nalazišta u Gvatemali - Takalik Abaj u kom su iskopani hramovi, ceremonijalne platforme i [[keramika civilizacije Olmeka.</s>

<s>Historija</s>

<s>Retalhuleu je počeo nicati krajem 16. vijeka, oko crkve San Antonio proširene početkom 17. vijeka.</s><s>Službeno je osnovan 1625. kad je dobio status ville.</s>

<s>Retalhuleu je danas poznat po festivalu u čast Djevice Marije koji se održava od 2. do 12. januara, kad se održavaju procesije, sajam stoke i konjičke utrke.</s>

<s>Privreda i transport</s>

<s>Retalhuleu je danas administrativni-trgovački i industrijski centar ratarsko- stočarskog kraja.</s><s>Po plantažama u okolici uzgaja se kava, šećerna trska i pšenica a po rančevima stoka.</s><s>Kako je okružen bujnim tropskim šumama razvijena je drvna industrija.</s>

<s>Proizvodi se izvoze preko luke Champerico sa kojom je povezan magistralnom cestom 95, koja vodi do Quetzaltenanga.</s><s>Sa ostalim gradovima povezan je Pacifičkom magistralom CA 2. Retalhuleu ima i aerodrom (IATA: RER, ICAO: MGRT).</s>

<s>Izvori</s>

<s>Vanjske veze</s>

<s>Municipio de Retalhuleu</s>

<s>Gradovi u Gvatemali</s>

